Πλήρωση κενών οργανικών θέσεων Δικαστικών Πληρεξουσίων στο Νομικό Συμβούλιο του Κράτους

Περιγραφή: Η διαδικασία αφορά την πλήρωση κενών οργανικών θέσεων Δικαστικών Πληρεξουσίων στο Νομικό Συμβούλιο του Κράτους. Η απόφαση Προέδρου του ΝΣΚ, με την οποία προκηρύσσεται ο διαγωνισμός, δημοσιεύεται έως το τέλος Νοεμβρίου κάθε περιττού έτους. Η γραπτή δοκιμασία του διαγωνισμού αρχίζει το αργότερο εντός τετραμήνου από τη δημοσίευση της οικείας προκήρυξης.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ
en: MINISTRY OF ECONOMY AND FINANCE
Οργανική μονάδα θεσμικού φορέα: title: el: ΓΡΑΜΜΑΤΕΙΑ ΝΣΚ
Παρέχεται σε: Δημόσιους λειτουργούς
Δικηγόρους
Σημεία εξυπηρέτησης: Παρέχεται μόνο ψηφιακά
Ψηφιακά σημεία παροχής: title: Ηλεκτρονικές Υπηρεσίες (e-Υπηρεσίες)
Αριθμός δικαιολογητικών: 7 + (5)
Κόστος: Παρέχεται χωρίς κόστος
Εκτιμώμενος χρόνος: 6 μήνες
Διάρκεια ισχύος: Τύπος: Αόριστη
Προϋποθέσεις: conditions_name: Προσωπικοί κωδικοί TaxisNet
conditions_type: Κατοχής κωδικών για είσοδο σε λογισμικό
conditions_name: Ελληνική ιθαγένεια ή ομογενείς που δεν έχουν την ελληνική ιθαγένεια, εφόσον αυτό προβλέπεται από ειδικό νόμο
conditions_type: Υπηκοότητας
conditions_name: Όσοι ήταν ή είναι δικηγόροι ή είναι δικαστικοί λειτουργοί
conditions_type: Ιδιότητας
conditions_name: Όσοι έχουν συμπληρώσει το 26ο έτος και δεν έχουν υπερβεί το 40ο έτος της ηλικίας τους, όπως αποδεικνύεται κατά τα οριζόμενα στο άρθρο 37 παρ. 2-3 του ν. 4831/2021
conditions_type: Ηλικιακές
conditions_name: Όσοι έχουν άριστη γνώση της αγγλικής ή γαλλικής ή γερμανικής ή ισπανικής ή ιταλικής γλώσσας, που αποδεικνύεται σύμφωνα με το άρθρο 10 του π.δ. 85/2022 (Α΄ 232)
conditions_type: Εκπαιδευτικές
conditions_name: *Όποιος δεν συντρέχει στο πρόσωπό του κώλυμα από τα αναφερόμενα στο άρθρο 38 του ν. 4831/2021:


**α) δεν έχει εκπληρώσει τις στρατιωτικές του υποχρεώσεις ή δεν έχει νόμιμα απαλλαγεί από αυτές, είναι ανυπότακτος ή έχει καταδικαστεί αμετάκλητα για λιποταξία, 

**β) καταδικάστηκε αμετάκλητα σε ποινή στερητική της ελευθερίας μεγαλύτερη από τρεις (3) μήνες για αδίκημα που τελέστηκε με δόλο, 

**γ) καταδικάστηκε αμετάκλητα σε οποιαδήποτε ποινή, για κλοπή, απάτη, υπεξαίρεση, εκβίαση, πλαστογραφία, πλαστογραφία πιστοποιητικών, ψευδή βεβαίωση, νόθευση, ψευδή κατάθεση, ψευδή καταμήνυση, απιστία δικηγόρου, δωροδοκία υπαλλήλου, δωροληψία υπαλλήλου, δωροδοκία και δωροληψία δικαστικών λειτουργών, δωροδοκία και δωροληψία στον ιδιωτικό τομέα, παράνομη βεβαίωση και είσπραξη δικαιωμάτων του δημοσίου, παράβαση καθήκοντος, συκοφαντική δυσφήμηση, υφαρπαγή ψευδούς βεβαίωσης, υπεξαγωγή εγγράφου, παραβίαση υπηρεσιακού απόρρητου, έγκλημα κατά της γενετήσιας ελευθερίας και της οικονομικής εκμετάλλευσης της γενετήσιας ζωής, συμμετοχή σε εγκληματική οργάνωση, παραβίαση της μυστικότητας δικαστικών συνεδριάσεων, παραβίαση της νομοθεσίας περί ναρκωτικών, λαθρεμπορίας, τυχερών παιχνιδιών, έκδοση ακάλυπτης επιταγής, παραβίαση του ν. 4689/2020 (Α` 103) για την καταπολέμηση της απάτης και των οικονομικών συμφερόντων της Ευρωπαϊκής Ένωσης, 

**δ) έχει παραπεμφθεί για κακούργημα ή πλημμέλημα από εκείνα που αναφέρονται στην περ. γ), 

**ε) στερήθηκε τα πολιτικά του δικαιώματα με αμετάκλητη καταδίκη και μετά τη λήξη του χρόνου στέρησης, 

**στ) έχει καταδικαστεί με οριστική απόφαση για ένα από τα αδικήματα που αναφέρονται στην περ. γ`. Το κώλυμα αυτό ισχύει μέχρι την έκδοση αμετάκλητης αθωωτικής απόφασης, 

**ζ) έχει παυθεί από θέση δικαστικού λειτουργού, λειτουργού του ΝΣΚ, δημοσίου υπαλλήλου ή υπαλλήλου νομικού προσώπου δημοσίου δικαίου λόγω ποινικής καταδίκης, 

**η) έχει απολυθεί από θέση δικαστικού λειτουργού, λειτουργού του ΝΣΚ, δημοσίου υπαλλήλου ή υπαλλήλου νομικού προσώπου δημοσίου δικαίου ή ΟΤΑ ή από θέση δικηγόρου ή συμβολαιογράφου, με αμετάκλητη απόφαση του οικείου δικαστηρίου ή του αρμόδιου συμβουλίου για πειθαρχικούς λόγους ή για ανεπάρκεια, 

**θ) έχει τεθεί σε δικαστική συμπαράσταση, και 

**ι) δεν είναι υγιής σωματικά ή ψυχικά. Η σωματική υγεία του υποψηφίου πιστοποιείται με γνωματεύσεις παθολόγου ή γενικού ιατρού κατά τα ισχύοντα για τους πολιτικούς υπαλλήλους, ενώ η ψυχική, από διευθυντή ψυχιατρικής κλινικής κρατικού ή πανεπιστημιακού νοσοκομείου. Σε περίπτωση έλλειψης φυσικών σωματικών δεξιοτήτων, εξετάζεται από τον παραπάνω παθολόγο ή γενικό ιατρό η δυνατότητα του υποψηφίου να ανταποκριθεί στα καθήκοντα του λειτουργού του ΝΣΚ.

*Τα απαιτούμενα προσόντα για τον διορισμό πρέπει να συντρέχουν κατά την ημέρα έναρξης του διαγωνισμού και κατά τον χρόνο του διορισμού. Το προσόν της ηλικίας πρέπει να υπάρχει κατά την ημέρα έναρξης του διαγωνισμού (άρθρο 37 παρ. 4).

*Τα κωλύματα διορισμού δεν πρέπει να υπάρχουν κατά την ημέρα έναρξης του διαγωνισμού και κατά την ημέρα του διορισμού (άρθρο 38 παρ. 2).
conditions_type: Διοικητικές
Αίτηση: Κατάθεση: Κατάθεση από τον αιτούντα (ψηφιακή)
Κατατίθεται από: Φυσικά πρόσωπα
Σημειώσεις: Οι υποψήφιοι υποβάλλουν ηλεκτρονικά στη Γραμματεία του ΝΣΚ αιτήσεις συμμετοχής στον διαγωνισμό, οι οποίες απευθύνονται στον Πρόεδρο του ΝΣΚ, και συνοδεύονται από δικαιολογητικά, με τα οποία αποδεικνύεται η συνδρομή των απαιτούμενων προσόντων και η έλλειψη των κωλυμάτων.
Η υποβολή των αιτήσεων γίνεται μέσω της πλατφόρμας της ηλεκτρονικής πύλης e-υπηρεσίες (https://www.nsk.gr/web/nsk/e-services) της ιστοσελίδας του ΝΣΚ. Η σύνδεση στην ανωτέρω πλατφόρμα γίνεται μέσω της Γενικής Γραμματείας Πληροφοριακών Συστημάτων και Ψηφιακής Διακυβέρνησης (ΓΓΠΣΨΔ), με τη χρήση προσωπικών κωδικών TaxisNet.
Τίτλος: Αίτηση συμμετοχής στον διαγωνισμό για την πλήρωση κενών οργανικών θέσεων Δικαστικών Πληρεξουσίων στο Νομικό Συμβούλιο του Κράτους (ΝΣΚ)
Τύπος αίτησης: Αίτηση
Βήματα: step_description: Με απόφαση του Προέδρου του ΝΣΚ, η οποία δημοσιεύεται μέχρι τέλος Νοεμβρίου κάθε περιττού έτους στην Εφημερίδα της Κυβερνήσεως και αναρτάται στην ιστοσελίδα του ΝΣΚ, προκηρύσσεται διαγωνισμός για την πλήρωση κενών οργανικών θέσεων Δικαστικών Πληρεξουσίων του ΝΣΚ. Η προκήρυξη αναφέρει τον αριθμό των θέσεων προς κάλυψη, τον χρόνο έναρξης και τον τόπο διεξαγωγής του διαγωνισμού, τα νόμιμα δικαιολογητικά συμμετοχής, καθώς και την προθεσμία υποβολής των αιτήσεων συμμετοχής. Η γραπτή διαδικασία του διαγωνισμού αρχίζει το αργότερο εντός τετραμήνου από τη δημοσίευση της οικείας προκήρυξης.
step_implementation: Υπογραφή
step_official: Πρόεδρος
step_title: Έκδοση προκήρυξης
step_description: Οι υποψήφιοι υποβάλλουν ηλεκτρονικά στην πλατφόρμα της ηλεκτρονικής πύλης e-υπηρεσίες (https://www.nsk.gr/web/nsk/e-services) της ιστοσελίδας του Νομικού Συμβουλίου του Κράτους αίτηση συμμετοχής στον διαγωνισμό. Η σύνδεση στην ανωτέρω πλατφόρμα και η ταυτοποίηση των υποψηφίων γίνεται μέσω της Γενικής Γραμματείας Πληροφοριακών Συστημάτων και Ψηφιακής Διακυβέρνησης (ΓΓΠΣΨΔ) με τη χρήση προσωπικών κωδικών TaxisNet.
Η αίτηση συμμετοχής συμπληρώνεται ηλεκτρονικά και με αυτήν υποβάλλονται τα αναγκαία δικαιολογητικά, με τα οποία αποδεικνύεται η συνδρομή των απαιτούμενων προσόντων και η έλλειψη των κωλυμάτων. Με την οριστική υποβολή της αίτησης γνωστοποιείται στον/στην αιτούντα/-ούσα ο αριθμός ηλεκτρονικού πρωτοκόλλου της αίτησης. Ο αριθμός αυτός πρωτοκόλλου που θα λάβει η αίτηση αποτελεί και τον μοναδικό αναγνωριστικό αριθμό του κάθε υποψηφίου.
step_implementation: Ενέργεια μέσω λογισμικού
step_official: Αρμόδιος φορέας
step_title: Υποβολή αιτήσεων υποψηφίων
step_description: Η Επιτροπή του διαγωνισμού συνεδριάζει μέσα σε δύο (2) ημέρες από τη λήξη της προθεσμίας της υποβολής αιτήσεων συμμετοχής στον διαγωνισμό και αφού ελέγξει τις αιτήσεις συμμετοχής και τα δικαιολογητικά, καταρτίζει πίνακα, στον οποίο καταχωρίζονται με αλφαβητική σειρά οι υποψήφιοι που πληρούν τα τυπικά προσόντα συμμετοχής. Οι υπόλοιποι αποκλείονται με ειδικά αιτιολογημένη απόφαση της Επιτροπής. Ο παραπάνω πίνακας, καθώς και ο πίνακας των αποκλειόμενων από τον διαγωνισμό αναρτώνται στην ιστοσελίδα του ΝΣΚ, με την επιφύλαξη των διατάξεων για την προστασία των προσωπικών δεδομένων. Οι υποψήφιοι, των οποίων οι αιτήσεις έγιναν δεκτές, καλούνται να εξετασθούν, με βάση το πρόγραμμα του διαγωνισμού που καταρτίζεται από την Επιτροπή και τοιχοκολλάται τρείς (3) ημέρες πριν από την έναρξη του διαγωνισμού στην ΚΥ του ΝΣΚ, ενώ αναρτάται και στην ιστοσελίδα του ΝΣΚ, με την επιφύλαξη των διατάξεων για την προστασία των προσωπικών δεδομένων.
step_implementation: Έλεγχος
step_official: Συλλογικό όργανο
step_title: Έλεγχος πληρότητας δικαιολογητικών/ Κατάρτιση πινάκων υποψηφίων
step_description: Το προκριματικό στάδιο περιλαμβάνει γραπτή εξέταση στα παρακάτω μαθήματα, κατανεμημένα σε τρεις (3) ενότητες: α) Συνταγματικό Δίκαιο, Δίκαιο της Ευρωπαϊκής Ένωσης και ΕΣΔΑ, Διοικητικό Δίκαιο και Διοικητική Δικονομία, β) Αστικό Δίκαιο και Εμπορικό Δίκαιο, γ) Πολιτική Δικονομία, Αναγκαστική Εκτέλεση και Διοικητική Εκτέλεση. Η ικανότητα των διαγωνιζόμενων βαθμολογείται από κάθε μέλος της Επιτροπής, με τους βαθμούς από το μηδέν (0) έως το είκοσι (20), σε ακέραια μονάδα και τέταρτα της μονάδας.
Η εξέταση διεξάγεται σε διαφορετική ημέρα για καθεμία από τις τρεις (3) ενότητες μαθημάτων. Ο υποψήφιος, ο οποίος δεν θα προσέλθει για οποιονδήποτε λόγο κατά την έναρξη της εξέτασης ενός από τα μαθήματα του προκριματικού σταδίου, δεν μπορεί να μετάσχει σε αυτήν και αποκλείεται από τον διαγωνισμό. Τα θέματα εξέτασης κάθε μαθήματος είναι κοινά για όλους τους υποψήφιους και καθορίζονται με κλήρο μεταξύ τριών (3) θεμάτων για κάθε μάθημα, που έχει επιλέξει η Επιτροπή. Η κλήρωση διενεργείται από τον Πρόεδρο της Επιτροπής, ενώπιον των εξεταζόμενων. Στους εξεταζόμενους παρέχεται χρόνος τεσσάρων (4) ωρών για την ανάπτυξη του θέματος. Οι υποψήφιοι αναπτύσσουν τα θέματα σε φύλλα χαρτιού, τα οποία παρέχει η Επιτροπή και φέρουν τη σφραγίδα του ΝΣΚ και μονογραφή του Προέδρου της Επιτροπής. Το όνομα του εξεταζόμενου γράφεται στο πάνω αριστερό μέρος του πρώτου φύλλου, στο οποίο γίνεται η ανάπτυξη του θέματος και καλύπτεται με αδιαφανές φύλλο χάρτου. Η κάλυψη γίνεται από τον υποψήφιο, αφού προηγηθεί ο έλεγχος της ταυτότητάς του από μέλος της Επιτροπής.
Το κάθε μέλος της Επιτροπής βαθμολογεί χωριστά το γραπτό κάθε υποψηφίου, αναγράφει σε αυτό αριθμητικά και ολογράφως τον βαθμό και θέτει την υπογραφή του. Το άθροισμα των βαθμών, διαιρούμενο με τον αριθμό των μελών, δίνει τον τελικό βαθμό κάθε γραπτού, τον οποίο ο Πρόεδρος της Επιτροπής σημειώνει επάνω στο γραπτό, αριθμητικά και ολογράφως, θέτει την υπογραφή του κάτω από αυτόν και στη συνέχεια αποκαλύπτει το όνομα του εξεταζόμενου. Το άθροισμα των βαθμών που έλαβε ο κάθε υποψήφιος στις τρεις γραπτές δοκιμασίες, διαιρούμενο δια του τρία (3), δίνει τον τελικό βαθμό του για το προκριματικό στάδιο. Γίνονται δεκτοί στο τελικό προφορικό στάδιο του διαγωνισμού όσοι υποψήφιοι έλαβαν μέσο όρο βαθμολογίας στις γραπτές δοκιμασίες δώδεκα (12) και σε καμία κάτω από δέκα (10). Στην ιστοσελίδα του ΝΣΚ αναρτάται ο κατάλογος όσων προκρίνονται στο τελικό-προφορικό στάδιο, με την επιφύλαξη των διατάξεων για την προστασία των προσωπικών δεδομένων.
step_official: Συλλογικό όργανο
step_title: Προκριματικό στάδιο διαγωνισμού
step_description: Το τελικό-προφορικό στάδιο, περιλαμβάνει προφορική εξέταση των υποψηφίων, σε αντικείμενα στα οποία αυτοί εξετάστηκαν γραπτώς και επιπροσθέτως στα αντικείμενα του Φορολογικού δικαίου και του Ποινικού Δικαίου και Ποινικής Δικονομίας. Οι υποψήφιοι καλούνται στην προφορική εξέταση, με αλφαβητική σειρά. Η εξέταση γίνεται σε δημόσια συνεδρίαση της Επιτροπής. Μετά από την εξέταση του υποψήφιου, κάθε μέλος της Επιτροπής τον βαθμολογεί για τη συνολική του επίδοση. Ο μέσος όρος των τριών (3) βαθμών αποτελεί τον τελικό βαθμό της προφορικής εξέτασης κάθε υποψηφίου. Ο τελικός βαθμός κάθε υποψηφίου προκύπτει από το άθροισμα του μέσου όρου της γραπτής δοκιμασίας, με ποσοστό αξιολόγησης ογδόντα τοις εκατό (80%) και του μέσου όρου της προφορικής δοκιμασίας, με ποσοστό αξιολόγησης είκοσι τοις εκατό (20%). Η σειρά επιτυχίας των υποψηφίων καθορίζεται από τον τελικό βαθμό. Σε περίπτωση ισοβαθμίας των υποψηφίων στην τελική βαθμολογία, ο υποψήφιος, που έχει διδακτορικό τίτλο νομικού τμήματος της ημεδαπής ή ισότιμο ή αρμοδίως αναγνωρισμένο της αλλοδαπής, προηγείται όσων έχουν μεταπτυχιακό τίτλο νομικού τμήματος της ημεδαπής ή ισότιμο ή αρμοδίως αναγνωρισμένο της αλλοδαπής και αυτός με μεταπτυχιακό τίτλο προηγείται όσων δεν διαθέτουν κανένα από τα παραπάνω προσόντα. Στην περίπτωση που οι ισοβαθμήσαντες υποψήφιοι δεν διαθέτουν τα παραπάνω προσόντα ή τα διαθέτουν περισσότεροι, προηγείται ο υποψήφιος που έλαβε τη μεγαλύτερη βαθμολογία στη γραπτή εξέταση του μαθήματος της ενότητας «Συνταγματικό Δίκαιο, Δίκαιο της Ευρωπαϊκής Ένωσης και ΕΣΔΑ, Διοικητικό Δίκαιο και Διοικητική Δικονομία». Σε περίπτωση που υπάρχουν υποψήφιοι που εξακολουθούν να ισοβαθμούν, η σειρά κατάταξής τους καθορίζεται με δημόσια κλήρωση από την Επιτροπή, στην οποία καλούνται να παρευρεθούν οι υποψήφιοι αυτοί.
step_official: Συλλογικό όργανο
step_title: Τελικό-προφορικό στάδιο διαγωνισμού
step_description: Η Επιτροπή του διαγωνισμού συντάσσει για τη διεξαγωγή του πρακτικό, το οποίο υπογράφεται από τα μέλη της και τον Γραμματέα. Στο πρακτικό καταχωρίζονται αναλυτικά για κάθε υποψήφιο, η βαθμολογία και το αποτέλεσμα κάθε εξεταστικού σταδίου και το τελικό αποτέλεσμα του διαγωνισμού, με την τελική βαθμολογία του υποψήφιου και τη σειρά κατάταξης των διαγωνισθέντων. Τα οριστικά αποτελέσματα αναρτώνται στην ιστοσελίδα του ΝΣΚ.
step_implementation: Χειροκίνητη ενέργεια
step_official: Συλλογικό όργανο
step_title: Ανακοίνωση αποτελεσμάτων
step_description: Στον πίνακα οριστικών αποτελεσμάτων κατατάσσονται οι διαγωνισθέντες, με βάση την τελική βαθμολογία που συγκέντρωσαν. Πίνακας επιλαχόντων δεν καταρτίζεται σε καμία περίπτωση. Ο πίνακας οριστικών αποτελεσμάτων με τους επιτυχόντες, αφού υπογραφεί από τον Πρόεδρο της Επιτροπής και τον Γραμματέα, δημοσιεύεται στην Εφημερίδα της Κυβερνήσεως.
step_implementation: Χειροκίνητη ενέργεια
step_official: Συλλογικό όργανο
step_title: Δημοσίευση πίνακα οριστικών αποτελεσμάτων
step_description: Με απόφαση του Υπουργού Εθνικής Οικονομίας και Οικονομικών, διορίζονται στον βαθμό του Δόκιμου Δικαστικού Πληρεξούσιου, οι υποψήφιοι, οι οποίοι περιλαμβάνονται στον πίνακα οριστικών αποτελεσμάτων, κατά σειρά κατάταξης, με βάση τη βαθμολογία, έως ότου καλυφθεί ο αριθμός των κενών θέσεων, όπως αναφέρεται στην προκήρυξη. Κατά το στάδιο αυτό απαιτείται η προσκόμιση από τους επιτυχόντες πρόσθετης υπεύθυνης δήλωσης και αναζητούνται αυτεπαγγέλτως τα αναγκαία δικαιολογητικά (αντίγραφο ποινικού μητρώου, πιστοποιητικό περί μη θέσης σε δικαστική συμπαράσταση). Η παραπάνω απόφαση δημοσιεύεται περιληπτικά στην Εφημερίδα της Κυβερνήσεως. Ο διορισμός ανακοινώνεται στον διοριζόμενο, με έγγραφο του Προέδρου του ΝΣΚ, το οποίο κοινοποιείται ηλεκτρονικά τριάντα (30) ημέρες από τη δημοσίευση της απόφασης διορισμού του. Στο έγγραφο ορίζεται προθεσμία μέχρι τριάντα (30) ημέρες από την κοινοποίηση, για την αποδοχή του διορισμού και την ανάληψη υπηρεσίας. Η προθεσμία αυτή είναι δυνατόν να παραταθεί μέχρι τριάντα (30) ημέρες, με απόφαση του Προέδρου του ΝΣΚ. Η δημόσια υπηρεσιακή σχέση του λειτουργού του ΝΣΚ καταρτίζεται με την αποδοχή του διορισμού, η οποία δηλώνεται με την προβλεπόμενη στο άρθρο 51 του ν. 4831/2021 διαβεβαίωση. Ο διορισμός αυτών που πέτυχαν στον διαγωνισμό, γίνεται στον βαθμό του Δόκιμου Δικαστικού Πληρεξουσίου και σύμφωνα με τη σειρά κατάταξης στον πίνακα οριστικών αποτελεσμάτων. Θέσεις που δεν πληρούνται λόγω μη αποδοχής του διορισμού ή για οποιονδήποτε άλλον λόγο, καλύπτονται στον επόμενο, μετά διετία διαγωνισμό.
step_implementation: Υπογραφή
step_official: Αρμόδιος Υπουργός
step_title: Διορισμός επιτυχόντων
Εξερχόμενα: Διοικητική πράξη
Νομοθεσία: rule_article: 37-51
rule_decision_number: 4831
rule_decision_year: 2021
rule_description: Οργανισμός του Νομικού Συμβουλίου του Κράτους και κατάσταση των λειτουργών και υπαλλήλων και άλλες διατάξεις
rule_gazette_doc_issue: Α
rule_gazette_doc_number: 170
rule_type: Νόμος
rule_article: 27-28
rule_decision_number: 4949
rule_decision_year: 2022
rule_description: Τροποποιήσεις των άρθρων 38 παρ.2 και 45 παρ. 1 του Οργανισμού του Νομικού Συμβουλίου του Κράτους
rule_gazette_doc_issue: Α
rule_gazette_doc_number: 126
rule_type: Νόμος
rule_article: 10
rule_decision_number: 85
rule_decision_year: 2022
rule_description: Καθορισμός προσόντων διορισμού σε φορείς του Δημοσίου (Προσοντολόγιο-Κλαδολόγιο).
rule_gazette_doc_issue: Α
rule_gazette_doc_number: 232
rule_type: Προεδρικό Διάταγμα
rule_article: 32,50
rule_decision_number: 5099
rule_decision_year: 2024
rule_description: Αυτεπάγγελτη αναζήτηση και κατάργηση της έκδοσης δικαιολογητικών για τη διεκπεραίωση διοικητικών διαδικασιών
rule_gazette_doc_issue: Α
rule_gazette_doc_number: 48
rule_type: Νόμος
rule_decision_number: 19173
rule_decision_year: 2025
rule_description: Κατάργηση της έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών.
rule_gazette_doc_issue: Β
rule_gazette_doc_number: 1783
rule_type: Κοινή Υπουργική Απόφαση
rule_decision_number: 11007
rule_decision_year: 2025
rule_description: Τροποποίηση της υπ’ αρ. 19173/8-4-2025 κοινής απόφασης των Υπουργών Εσωτερικών και Ψηφιακής Διακυβέρνησης «Κατάργηση έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών» (Β’ 1783).
rule_gazette_doc_issue: Β
rule_gazette_doc_number: 3570
rule_type: Κοινή Υπουργική Απόφαση
Παρατηρήσεις: Ο εισαγωγικός διαγωνισμός περιλαμβάνει δύο (2) στάδια, τα οποία περιγράφονται αναλυτικά στα αντίστοιχα βήματα της διαδικασίας.
Άλλες πληροφορίες: Εναλλακτικοί τίτλοι: Διαγωνισμός Νομικού Συμβουλίου του Κράτους
Επίσημος τίτλος: Πλήρωση κενών οργανικών θέσεων Δικαστικών Πληρεξουσίων στο Νομικό Συμβούλιο του Κράτους